SET ปิดบวก6จุด หลังดาวน์ฟิวเจอส์ พุ่ง245จุด รับBond yieldฟื้น-มาตรการกระตุ้นเศรษฐกิจหนุน
SET ปิดบวก6จุด หลังดาวน์ฟิวเจอส์ พุ่ง245จุด รับBond yieldฟื้น-มาตรการกระตุ้นเศรษฐกิจหนุน
19 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,637.26 จุด บวก 5.86 จุด หรือ 0.36% มูลค่าการซื้อขาย 5.79 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.26 น. (ตามเวลาประเทศไทย) อยู่ที่ระดับ 26,152 จุด บวก 245 จุด หรือ 0.95%
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้ปรับตัวขึ้นมาในทิศทางเดียวกับตลาดหุ้นในภูมิภาคเอเชียที่ส่วนใหญ่จะดีดตัวขึ้น รับ Sentiment บวกจากดาวโจนส์ที่ปรับตัวขึ้นไป หลังจากที่อัตราผลตอบแทนพันธบัตร (Bond yield) ของสหรัฐฟื้นตัว และยังได้มาตรการกระตุ้นเศรษฐกิจของไทยช่วยหนุนด้วย
อย่างไรก็ดีให้ติดตามการประชุมเศรษฐกิจประจำปีของธนาคารกลางสหรัฐ (เฟด) ที่จะมีขึ้นที่เมืองแจ็กสัน โฮล ที่จะขึ้นในระหว่างวันที่ 22-24 ส.ค. ว่าจะมีการส่งสัญญาณการปรับอัตราดอกเบี้ยอย่างไรหรือไม่ ส่วนบ้านเราก็ให้ติดตามตัวเลขนำเข้า และส่งออกในสัปดาห์นี้ สำหรับตัวเลข ผลิตภัณฑ์มวลรวมภายในประเทศ (GDP) ของไทยงวดไตรมาส 2/62 ที่ประกาศออกมาแล้วเติบโต 2.3% ก็ถือว่าเป็นไปตามที่ตลาดคาดไว้


ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TRUE    มูลค่าการซื้อขาย  2,318.81 ล้านบาท ปิดที่    6.25 บาท ลดลง  0.10 บาท
KBANK   มูลค่าการซื้อขาย  2,117.27 ล้านบาท ปิดที่  161.00 บาท เพิ่มขึ้น 3.50 บาท
PTT     มูลค่าการซื้อขาย  2,058.34 ล้านบาท ปิดที่   43.25 บาท เพิ่มขึ้น 0.50 บาท
CPALL   มูลค่าการซื้อขาย  2,007.88 ล้านบาท ปิดที่   84.00 บาท ลดลง  0.50 บาท
AOT     มูลค่าการซื้อขาย  1,956.04 ล้านบาท ปิดที่   71.50 บาท เพิ่มขึ้น 1.00 บาท
 
